**Sadarbība specializētās audžuģimenes piemērotības izvērtēšanā un statusa piešķiršanā**

**Normatīvais regulējums**

***Audžuģimenes noteikumu 31.punkts:*** Lai audžuģimeni atzītu par piemērotu specializētās audžuģimenes pienākumu veikšanai, audžuģimene deklarētās dzīvesvietas bāriņtiesā uzrāda personu apliecinošu dokumentu, iesniedz iesniegumu (3.pielikums), norādot vēlamo specializācijas veidu, kā arī pieredzi apliecinošus dokumentus atbilstoši izvēlētajai specializācijai.

***Audžuģimenes noteikumu 32.punkts:*** Bāriņtiesa pēc šo noteikumu 31.punktā minēto dokumentu saņemšanas izvērtē tos, kā arī sadarbībā ar atbalsta centru atbilstoši izvēlētajai specializācijai:

1) izvērtē audžuģimenes motivāciju un sadzīves apstākļu piemērotību;

2) izvērtē iespējas nodrošināt vides, mobilitātes un rehabilitācijas pakalpojumu pieejamību;

3) izvērtē šo noteikumu 31.punktā minēto pieredzi;

4) izvērtē zināšanas un prasmes bērna aprūpē.

***Audžuģimenes noteikumu 33.punkts:*** Bāriņtiesa mēneša laikā no iesnieguma saņemšanas lemj par audžuģimenes piemērotību specializētās audžuģimenes pienākumu veikšanai attiecīgajā specializācijā.

***Audžuģimenes noteikumu 34.punkts:*** Ja bāriņtiesa nolemj, ka audžuģimene ir piemērota specializētās audžuģimenes pienākumu veikšanai attiecīgajā specializācijā, specializētā audžuģimene noslēdz vienošanos ar atbalsta centru par psihologa atzinuma saņemšanu par audžuģimenes piemērotību specializētās audžuģimenes statusa iegūšanai attiecīgajā specializācijā, audžuģimenes raksturojuma sagatavošanu, mācību un psihosociālā atbalsta nodrošināšanu.

***Audžuģimenes noteikumu 35.punkts*** Specializētā audžuģimene apgūst mācību kursu atbilstoši mācību programmai konkrētajā specializācijā, kuras apjoms ir 24 akadēmiskās stundas (4.pielikums). Pēc sekmīgas mācību programmas apgūšanas specializētā audžuģimene saņem apliecību.

***Audžuģimenes noteikumu 36.punkts:*** Specializētā audžuģimene katru gadu apmeklē atbalsta centra nodrošinātos izglītojošos kursus par bērna aprūpi vismaz astoņu akadēmisko stundu apjomā un piedalās audžuģimenē ievietotā bērna individuālā attīstības plāna izstrādē.

***Audžuģimenes noteikumu 37.punkts:*** Bāriņtiesa, piesaistot atbalsta centru, mēneša laikā pēc mācību programmas beigām veic pārrunas ar audžuģimeni, lai konstatētu audžuģimenes gribu un gatavību iegūt specializētās audžuģimenes statusu attiecīgajā specializācijā, un pieņem lēmumu par specializētās audžuģimenes statusu.

***Audžuģimenes noteikumu 38.punkts:*** Bāriņtiesa, pieņemot lēmumu par specializētās audžuģimenes statusu, lēmumā norāda attiecīgo specializāciju.

***Audžuģimenes noteikumu 39.punkts:*** Lēmuma norakstu bāriņtiesa 10 darbdienu laikā izsniedz specializētajai audžuģimenei, attiecīgo informāciju ievada Audžuģimeņu informācijas sistēmā, kā arī informē atbalsta centru.

***Audžuģimenes noteikumu 40.punkts:*** Pēc statusa iegūšanas specializētā audžuģimene slēdz līgumu ar izvēlēto atbalsta centru par atlīdzības izmaksu par specializētās audžuģimenes pienākumu pildīšanu un vienreizējas mājokļa iekārtošanas kompensācijas izmaksu.

***Audžuģimenes noteikumu 41.punkts:*** Informāciju par specializētās audžuģimenes statusu bāriņtiesa pievieno konkrētās audžuģimenes lietai.

***Audžuģimenes noteikumu 42.punkts:*** Lēmumu par specializētās audžuģimenes statusu pieņem bāriņtiesa**,** kuras darbības teritorijā deklarēta audžuģimenes dzīvesvieta.

***Audžuģimenes noteikumu 49.punkts:*** Ja specializētā audžuģimene vēlas mainīt specializāciju, bāriņtiesa var lemt par specializētās audžuģimenes statusa piešķiršanu citā specializācijā, nepiemērojot šo noteikumu prasības statusa iegūšanai attiecīgajā specializācijā, ja atbalsta centrs ir atzinis, ka specializētā audžuģimene spēs veikt pienākumus attiecīgajā specializācijā.

**Sadarbības procesa shēma**

|  |  |  |
| --- | --- | --- |
| **Audžuģimene,** kas vēlas iegūt specializētās audžuģimenes statusu[[1]](#endnote-1), deklarētās dzīvesvietas bāriņtiesā uzrāda personu apliecinošu dokumentu un iesniedz attiecīgu iesniegumu[[2]](#endnote-2) un pieredzi apliecinošus dokumentus atbilstoši izvēlētajai specializācijai. | | |
|  | | |
| **Bāriņtiesa** pēc nepieciešamo dokumentu saņemšanas izvērtē tos, kā arī **sadarbībā ar atbalsta centru** atbilstoši izvēlētajai specializācijai vērtē:   1. audžuģimenes motivāciju un sadzīves apstākļu piemērotību atbilstoši audžuģimenes izvēlētajai specializācijai[[3]](#endnote-3); 2. iespējas nodrošināt vides, mobilitātes un rehabilitācijas pakalpojumu pieejamību[[4]](#endnote-4); 3. audžuģimenes norādīto pieredzi[[5]](#endnote-5); 4. zināšanas un prasmes bērna aprūpē[[6]](#endnote-6). | | |
|  | | |
| **Sadarbība starp bāriņtiesu un atbalsta centru** audžuģimenes piemērotības specializētās audžuģimenes pienākumu veikšanai izvērtēšanā var notikt: | | |
| Iegūstot **dokumentāru informāciju** no atbalsta centra, t.sk. par audžuģimenes sadarbību ar atbalsta centra speciālistiem, atbalsta plānā iekļautās aktivitātes un to izpilde, kādi pakalpojumi saņemti u.tml. | Veidojot **starpinstitucionālas un starpprofesionālas tikšanās**, kuras organizē bāriņtiesa. Atbalsta centru var pārstāvēt vairāki speciālisti vai kāds no tiem, kurš visprecīzāk var raksturot audžuģimenes situāciju, resursus un iespējamos riskus kļūšanai par specializēto audžuģimeni. | Atbalsta centra speciālisti var piedalīties bāriņtiesu organizētā audžuģimenes vai specializētās audžuģimenes **dzīves apstākļu pārbaudēs**[[7]](#endnote-7). |
|  | | |
| **Bāriņtiesa** var uzaicināt atbalsta centra, ar kuru audžuģimenei noslēgta vienošanās, pārstāvi piedalīties bāriņtiesas sēdē, kurā tiks lemts par audžuģimenes piemērotību specializētās audžuģimenes pienākumu pildīšanai, lai sniegtu atbalsta centra viedokli par audžuģimenes piemērotību specializētās audžuģimenes statusam.  **Bāriņtiesa** viena mēneša laikā no audžuģimenes iesnieguma saņemšanas lemj par audžuģimenes piemērotību specializētās audžuģimenes statusam. | | |
|  | | |
| Ja bāriņtiesa pieņēmusi lēmumu, ar kuru atzīst audžuģimeni par piemērotu specializētās audžuģimenes pienākumu veikšanai izvēlētajā specializācijā, **potenciālā specializētā audžuģimene** noslēdz vienošanos ar atbalsta centru par psihologa atzinuma saņemšanu par audžuģimenes piemērotību specializētās audžuģimenes statusa iegūšanai attiecīgajā specializā-cijā, audžuģimenes raksturojuma sagatavošanu, mācību un psihosociālā atbalsta nodrošināšanu.  Saskaņā ar vienošanos **atbalsta centrs** audžuģimenei nodrošina šādus pakalpojumus:   1. psihologa konsultācijas izpētes veikšanai un atzinuma sniegšanai par audžuģimenes piemērotību specializētās audžuģimenes statusa iegūšanai; 2. mācību nodrošināšanu, atbilstoši mācību programmai konkrētajā specializācijā[[8]](#endnote-8); 3. psihosociālo atbalstu mācību un izvērtēšanas laikā; 4. audžuģimenes raksturojuma un informācijas par mācību programmas apguvi sagatavošanu un iesniegšanu bāriņtiesā. | | |
|  | | |
| **Atbalsta centrs** iesniedz bāriņtiesā:   1. psihologa atzinumu par audžuģimenes piemērotību specializētās audžuģimenes statusa iegūšanai attiecīgajā specializācijā[[9]](#endnote-9); 2. audžuģimenes raksturojumu un informāciju par mācību programmas apguvi[[10]](#endnote-10). | | |
|  | | |
| **Bāriņtiesa, piesaistot atbalsta centru**, **mēneša laikā** pēc mācību programmas beigām veic pārrunas ar audžuģimeni, lai konstatētu audžuģimenes gribu un gatavību iegūt specializētās audžuģimenes statusu attiecīgajā specializācijā.  **Bāriņtiesa** var uzaicināt atbalsta centra pārstāvi piedalīties bāriņtiesas sēdē, kurā tiks lemts par specializētās audžuģimenes statusu.  **Bāriņtiesa** pieņem lēmumu par specializētās audžuģimenes statusu. Lēmumā tiek norādīta attiecīgā specializācija.  Informāciju par specializētās audžuģimenes statusu **bāriņtiesa** pievieno konkrētās audžuģimenes lietai.  Gadījumos, kad audžuģimenes aprūpē jau atrodas bērns ar funkcionāliem traucējumiem un audžuģimenes iegūst specializētās audžuģimenes statusu bērniem ar funkcionāliem traucējumiem, **atbalsta centrs** savlaicīgi sazinās ar bāriņtiesu, kas pieņēmusi lēmumu par bērna ievietošanu audžuģimenē, un informē bērna bāriņtiesu par plānoto audžuģimenes statusa maiņu uz specializēto audžuģimeni.[[11]](#endnote-11) | | |
|  | | |
| **Bāriņtiesa** lēmuma norakstu 10 darbdienu laikā izsniedz specializētajai audžuģimenei, attiecīgo informāciju ievada Audžuģimeņu informācijas sistēmā, kā arī informē atbalsta centru. Informācija atbalsta centram sniedzama rakstveidā, un atzīme par tās sniegšanu pievienojama audžuģimenes lietā. | | |
|  | | |
| Pēc statusa iegūšanas **specializētā audžuģimene** slēdz līgumu ar izvēlēto **atbalsta centru** par atlīdzības izmaksu par specializētās audžuģimenes pienākumu pildīšanu un vienreizējas mājokļa iekārtošanas kompensācijas izmaksu. | | |
|  | | |
| Ja **specializētā audžuģimene** vēlas mainīt specializāciju, **bāriņtiesa** var lemt par specializētās audžuģimenes statusa piešķiršanu citā specializācijā, nepiemērojot Audžuģimeņu noteikumos noteiktās prasības statusa iegūšanai attiecīgajā specializācijā, **ja atbalsta centrs ir atzinis**, ka specializētā audžuģimene spēs veikt pienākumus attiecīgajā specializācijā. | | |

1. Specializētās audžuģimenes statusu nevar iegūt abās specializācijās vienlaicīgi. [↑](#endnote-ref-1)
2. Ministru kabineta 26.06.2018. noteikumu Nr. 354 Audžuģimenes noteikumi 3.pielikums. Skatīt: https://likumi.lv/ta/id/300005-audzugimenes-noteikumi [↑](#endnote-ref-2)
3. Īpaša vērība pārrunās ar audžuģimeni jāvelta tam, vai audžuģimene ir izpratusi izvēlētās specializācijas mērķi un izvirzītās prasības. Piemēram, krīzes audžuģimenes gadījumā būt sasniedzamai jebkurā diennakts laikā, izprot apstākļus, kas saistīti gan ar bērna piedzīvoto traumu ģimenē, gan ar šķiršanu no ģimenes kā tādu un piemītošas kompetences drošas vides organizēšanā šādos gadījumos. Vai audžuģimene, kura vēlas aprūpēt bērnu ar smagiem funkcionāliem traucējumiem, izprot bērnu ar smagu funkcionālo traucējumu aprūpes aspektus, kā arī apzinās piesaistāmos resursus u.tml. [↑](#endnote-ref-3)
4. Īpaši nozīmīgi tas ir attiecībā uz audžuģimenēm, kuras specializēsies darbam ar bērniem ar smagiem funkcionāliem traucējumiem. Bāriņtiesai jāpārliecinās, ka audžuģimene ir objektīvi un realitātei atbilstoši izvērtējusi nokļūšanas iespējas pie speciālistiem, iespējas rehabilitācijas pakalpojumu saņemšanai. Vērība jāpievērš audžuģimenes dzīvesvietai – cik lielas ir faktiskās iespējas pielāgot mājokli, piemēram, bērnam ar smagiem mobilitātes ierobežojumiem. [↑](#endnote-ref-4)
5. Izvērtējums sevī ietver vispusīgu vērtējumu audžuģimenes iepriekšējai darbībai, tajā skaitā apzinot gan audžuģimenes resursus, gan riskus. [↑](#endnote-ref-5)
6. Īpaša vērība pievēršama zināšanām un prasmēm, kas būs īpaši nepieciešamas, veicot konkrētās specializācijas audžuģimenes pienākumus. [↑](#endnote-ref-6)
7. Norādāms, ka Atbalsta centra mērķis un uzdevums nav veikt audžuģimenes vai specializētās audžuģimenes kontroli vai uzraudzīšanu dzīvesvietas apsekojuma laikā, bet gan pēc iespējas apzināt atbalsta sniegšanas nepieciešamību ģimenei vai bērnam un veikt darbības tās organizēšanai. Tādējādi primārais un galvenais Atbalsta centra speciālistu mērķis apsekojuma laikā saistāms ar resursu / riska faktoru apzināšanu secīgi - nepieciešamā atbalsta sniegšanu. Ja Atbalsta centra speciālisti sadarbībā ar bāriņtiesas pārstāvjiem dodas audžuģimenes vai specializētās audžuģimenes dzīvesvietas apsekojumā, dzīves apstākļu pārbaudes aktā norādāms, ka Atbalsta centra speciālisti piedalījušies apsekojumā, nevis to veikuši. [↑](#endnote-ref-7)
8. Mācību programmas apjoms ir 24 akadēmiskās stundas. Programmai jābūt izstrādātai, ievērojot Audžuģimenes noteikumu 4.pielikumā noteikto mācību programmu. Pēc sekmīgas mācību programmas apgūšanas audžuģimene saņem apliecību. [↑](#endnote-ref-8)
9. Atzinumam jābūt sagatavotam atbilstoši Psihologu likuma un Bērnu tiesību aizsardzības likuma 5.2panta prasībām. Atzinumā psihologam objektīvi un vispusīgi jāvērtē audžuģimenes resursi, kā arī iespējamie riski specializētās audžuģimenes pienākumu pildīšanai. Vienlaikus var būt situācijas, kad bāriņtiesa lūdz psihologam, sagatavojot atzinumu par audžuģimenes piemērotību specializētās audžuģimenes pienākumu pildīšanai, ņemt vērā un izvērtēt kādus noteiktus aspektus, par ko bāriņtiesai radušās bažas. Tādā gadījumā psihologa atzinumam jāsatur arī informācija attiecībā uz bāriņtiesas uzdotajiem jautājumiem. [↑](#endnote-ref-9)
10. Atbalsta centra sniegtajai informācijai par audžuģimenes raksturojumu un mācību programmas apguvi, būtiski sniegt objektīvus un argumentētus novērojumus, atgriezenisko saiti attiecībā par audžuģimenes, kura gatavojas iegūt specializētās audžuģimenes statusu, ģimenes sistēmas kā tādas un zināšanu un kompetenču novērtēšanas objektivitāti. Īpašs akcents liekams uz atbilstību izvēlētajai specializācijai, īpaši vērību pievēršot ģimenes resursiem un risku jomām, kompetencēm, sniedzot rekomendācijas turpmākai attīstībai un statusa piešķiršanai. Lai panāktu, ka visas bāriņtiesas Latvijā saņem saturiski līdzvērtīgu gan kvalitātes, gan informācijas apjoma un detalizācijas pakāpes ziņā saturošu materiālu no atbalsta centriem, informācija par potenciālās specializētās audžuģimenes raksturojumu atbalsta centram izveidojams, pamatojoties uz Labklājības ministrijas izstrādāto metodisko materiālu, kas pieejams Labklājības ministrijas mājas lapā. [↑](#endnote-ref-10)
11. Šis ir būtisks aspekts, lai specializētās audžuģimenes statusa iegūšana būtu pēc iespējas pietuvināta bērna bāriņtiesas lēmumam par bērna izņemšanu no audžuģimenes un ievietošanu specializētajā audžuģimenē. Bāriņtiesa savā starpā saskaņo lēmumu pieņemšanas datumus, nepieciešamības gadījumā iesaistot šajā procesā atbalsta centru. [↑](#endnote-ref-11)